Diari Oficial de la Generalitat Valenciana


Sumari del DOGV 6124, del 16-10-2009 (2009/11322)

Bases de la convocatòria per a la provisió en propietat de dos places del cos de la policia local, categoria d'agent, una per torn lliure i una altra per mobilitat.
--------------------------------------------------------------------------------------------------------------------------------------------------------------------

### Dades del document

Número de DOGV
:   6124

Data del DOGV
:   16-10-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/11557


Data del document
:   21-09-2009

Organisme emissor
:   Ajuntament d'Antella

Tipus de document
:   Anunci

Descriptors 

:   * Antella
    * concurs administratiu

Bases de la convocatòria per a la provisió en propietat de dos places del cos de la policia local, categoria d'agent, una per torn lliure i una altra per mobilitat. [2009/11973]  
Per Resolució de l'Alcaldia, de data 17 de setembre de 2009, es va resoldre aprovar les bases i la convocatòria de dues places d'agent de la policia local, escala bàsica, d'administració especial, subescala serveis especials, una per procediment de torn lliure i una altra per mobilitat; este procés selectiu es regirà per les bases aprovades que tenen el tenor literal següent:   
Bases de la convocatòria per a la provisió en propietat de dos places del cos de la policia local, categoria d'agent, vacants en la plantilla de l'Ajuntament d'Antella, una per torn lliure i una altra per mobilitat.  
Bases de l'Ajuntament d'Antella sobre la convocatòria per a la cobertura definitiva de dos places pertanyents al cos de policia local, categoria d'agent, vacant en la plantilla de l'Ajuntament d'Antella i corresponents a l'oferta d'ocupació pública de 2009.   
Per la present resolució s'aproven les bases que han de regir el procés selectiu per a cobrir en propietat dos places de policia local, vacants en la plantilla de funcionaris d'este Ajuntament, corresponents a l'oferta d'ocupació de l'any 2009. Les bases reguladores de la convocatòria són les que es transcriuen literalment a continuació:  
Bases per a la cobertura definitiva de dos places pertanyents al cos de policia local, categoria d'agent, vacants en la plantilla de l'Ajuntament d'Antella, d'acord amb el que disposa l'Estatut Bàsic de l'Empleat Públic, la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOCV núm. 3988, de 27 d'abril de 2001); Llei de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; Reial Decret 2617/1985, de 9 de desembre; Ordre d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, Ordre de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic, Decret 33/1999, de 9 de març, del Govern Valencià, i la resta de normes d'aplicació.  
1. Objecte de la convocatòria i normativa reguladora  
1.1. Objecte de la convocatòria.  
L'objecte de la present convocatòria és la cobertura en propietat de dos places d'agent de la policia local, escala d'administració especial, subescala servicis especials, classe policia local i els seus auxiliars, enquadrades en l'escala bàsica, categoria d'agent, corresponent-los el nivell C-1 de titulació i pertanyents a l'oferta pública d'ocupació de l'exercici 2009.  
El tribunal no podrà declarar que ha superat el procés selectiu un nombre d'aspirants superior al de places convocades.  
No obstant això, sempre que els òrgans de selecció hagen proposat el nomenament del mateix nombre d'aspirants que el de places convocades, i a fi d'assegurar la cobertura d'estes, quan es produïsquen renúncies dels aspirants seleccionats, abans del seu nomenament de presa de possessió, l'òrgan convocant podrà requerir de l'òrgan de selecció relació complementària dels aspirants que seguisquen als proposats, per al seu possible nomenament com a funcionaris de carrera.  
De les anteriors places, una de les places serà coberta per torn lliure per mitjà d'oposició, i l'altra per mitjà de torn de mobilitat entre funcionaris pertanyents a altres cossos de policia local per mitjà de torn de mobilitat, d'acord amb l'annex I del Decret 88/2001, de 24 d'abril, del Govern Valencià. Si per qualsevol causa el concurs per a cobrir les places reservades a mobilitat quedara desert, la dita plaça passaria a incrementar la vacant a cobrir per oposició lliure.  
El nombre de places convocades, tant en torn lliure com en mobilitat, podrà augmentar amb les vacants que es produïsquen dins dels límits establits legalment.  
1.2. Normativa reguladora.  
El procés selectiu s'ajustarà al que disposen les presents bases i, supletòriament, al que establixen les normes següents:  
- Llei 7/2007 de 12 d'abril, de l'Estatut Bàsic de l'Empleat Públic.  
- Llei 30/1984, de 2 d'agost, de Mesures per a la Reforma de la Funció Pública.  
- Reial Decret Legislatiu 781/1986, de 18 d'abril; i totes les normes que dicte l'estat fent ús de l'autorització continguda en l'article 168 del mencionat text.  
- Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.  
- Reglament General d'Ingrés del Personal al Servici de l'Administració de l'Estat i de Provisió de Llocs de Treball i de Promoció Professional dels Funcionaris Civils de l'Administració de l'Estat, aprovat per Reial Decret 364/1995, de 10 de març.  
- Text Refós de la Llei de la Funció Pública Valenciana, aprovada per Decret Legislatiu de 24 d'octubre de 1995.  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.  
- Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.  
- Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories dels policies locals i auxiliars de la policia local de la Comunitat Valenciana.  
- Ordre d'1 de juny de 2001, de la Conselleria de Justícia i Administracions Públiques, de desplegament del Decret 88/2001, pel qual s'establixen les bases i criteris generals uniformes per a la selecció, promoció i mobilitat dels policies locals de la Comunitat Valenciana, escala bàsica i auxiliars de policia.  
- Ordre de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
- Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de mobilitat.  
2. Condicions dels aspirants  
Per a ser admesos en el procés selectiu els aspirants hauran de reunir els següents requisits en la data en què acabe el termini de presentació d'instàncies:  
2.1. Requisits dels aspirants per torn de mobilitat: podran prendre part en el concurs els aspirants que reunisquen els requisits següents:  
a) Ser funcionari de carrera de la categoria que es convoca, integrat en la subescala de servicis especials, classe policia local i els seus auxiliars, de qualsevol dels municipis de la Comunitat Valenciana.  
b) Haver romàs, almenys, dos anys com a funcionari de carrera en el lloc de treball des del que es concursa.  
c) No faltar menys de cinc anys per a passar a la situació de segona activitat.  
d) No patir cap malaltia ni cap defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions mèdiques que s'arrepleguen en l'annex II.1 d'estes bases.  
e) No trobar-se suspés, ni inhabilitat en ferm, per a l'exercici de funcions públiques. Si es produïx la suspensió o la inhabilitació després de la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte del dit aspirant.  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergències.  
g) Qualsevol altre requisit que s'establisca per a la mobilitat dels funcionaris de la policia local.  
h) Estar en possessió del certificat de coneixement del grau elemental expedit o homologat per la Junta Qualificadora de Coneixements de Valencià.  
2.2. Requisits dels aspirants per torn lliure:  
a) Tindre la nacionalitat espanyola.  
b) Estar en possessió del títol de Batxiller superior o equivalent, o tindre complides les condicions per a obtindre'l en la data en què finalitze el termini de presentació d'instàncies.  
c) No patir cap malaltia ni cap defecte físic que impedisca l'exercici de les funcions, d'acord amb els quadros d'exclusions mèdiques que s'arrepleguen en l'annex I.1 d'estes bases i tindre una estatura mínima d'1,65 metres els hòmens i 1,60 metres les dones.  
d) Tindre complits 18 anys, sense excedir l'edat de 30 anys. Només als efectes de l'edat màxima es compensarà el límit amb els servicis prestats anteriorment a l'administració local com a policia local o auxiliar de policia local.  
e) No haver sigut separat per mitjà d'expedient disciplinari del servici de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos que habiliten per a la conducció de les classes B i BTP, i A que permeta la conducció de motocicletes amb unes característiques de potència que no sobrepassen els 25 KW o una relació potència/pes no superior a 0,16 KW/Kg.  
3. Presentació d'instàncies i documentació annexa  
3.1. Les instàncies per a prendre part en la present convocatòria es dirigiran a l'alcaldessa presidenta d'este Ajuntament, i indicaran si es presenta l'aspirant pel torn lliure o el de mobilitat, i podrà utilitzar-se la instància model que facilitarà el registre de la corporació.  
Les instàncies es presentaran en el Registre General d'Entrada, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir de l'endemà de la publicació d'anunci d'esta convocatòria en el Boletín Oficial del Estado.  
En les instàncies per a prendre part en esta convocatòria els aspirants hauran de manifestar que reunixen tots i cada un dels requisits exigits en estes bases i que es comprometen a prestar el preceptiu jurament o promesa.  
3.2. A les instàncies s'acompanyarà:  
a) Justificant d'haver ingressat en la tresoreria municipal, per mitjà d'ingrés bancari, els drets d'examen, que es fixen en 50,00 euros per a tots els aspirants, tant de torn lliure com de mobilitat.  
A este efecte el compte bancari en el qual haurà d'efectuar-se l'ingrés, a nom de l'Ajuntament d'Antella, serà en l'entitat bancària Ruralcaixa i núm. de compte 3082 1089 67 9012445308.  
Els citats drets d'examen tindran caràcter d'ingrés extrapressupostari per a sufragar els gastos derivats directament o indirectament de la convocatòria: publicacions, drets dels membres del tribunal, dietes, pagaments als tècnics i altres. Només seran tornats als que no siguen admesos al procediment selectiu, per falta d'algun dels requisits exigits per a prendre-hi part o quan existisca sobrant no aplicat al seu preceptiu fi.  
b) Els aspirants pel torn lliure que excedisquen l'edat de 30 anys, només als efectes de l'edat màxima, es compensarà el límit havent d'aportar certificat dels servicis prestats anteriorment a l'administració local com a policia local o auxiliar de policia local.  
c) En la instància es farà constar el torn pel qual s'opta, i aquells que opten pel torn de mobilitat hauran d'aportar la documentació acreditativa dels mèrits al·legats en sobre. Este sobre es presentarà obert en el Registre i es tancarà davant del funcionari quan s'entregue la sol·licitud. Els mèrits s'acreditaran per mitjà de document original o fotocòpia compulsada. No es tindrà en compte cap mèrit que no s'acredite en eixe moment.  
d) Fotocòpia compulsada del document nacional d'identitat.  
3.3 Tots els requisits hauran de referir-se al dia en què finalitze el termini de presentació d'instàncies i mantindre's durant tot el procés selectiu i fins al moment, si és el cas, de la presa de possessió, a excepció del requisit de no excedir l'edat de 30 anys establit en l'apartat 2.2. d) del torn lliure, que s'exigirà únicament fins a la data en què finalitze el termini de presentació d'instàncies.  
4. Admissió d'aspirants  
Per a ser admesos a les proves selectives bastarà que els aspirants:  
- Manifesten en les seues instàncies que reunixen totes i cadascuna de les condicions exigides en estes bases, referides a la data de finalització del termini de presentació d'instàncies.  
- Aporten un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'agent, així com que no es troben impedits o incapacitats per a l'accés a la funció pública.  
- Que hagen abonat els drets d'examen.  
- Els aspirants per torn de mobilitat adjuntaran la documentació acreditativa dels mèrits al·legats.  
Expirat el termini de presentació d'instàncies, l'alcaldessa presidenta dictarà una resolució per la qual declararà aprovades les llistes provisionals d'aspirants admesos i exclosos. En la dita resolució, que haurà de publicar-se en el Butlletí Oficial de la Província i el tauler d'anuncis de l'Ajuntament, s'indicarà:  
- La composició del tribunal.  
- Ordre d'actuació dels aspirants en els exercicis que no es puguen efectuar conjuntament.  
- Es concedirà un termini de 10 dies hàbils per a esmena de defectes pels aspirants exclosos. No obstant això, els errors de fet podran esmenar-se en qualsevol moment, d'ofici o a petició de l'interessat.  
Si no es produïxen reclamacions la resolució provisional esdevindrà definitiva automàticament. En qualsevol altre cas, resoltes les reclamacions, l'autoritat convocant elevarà a definitives les llistes d'admesos i exclosos mitjançant una resolució que es publicarà en el Butlletí Oficial de la Província i el tauler d'anuncis de l'Ajuntament en què es determinarà lloc, data i hora d'inici de les proves.  
5. Tribunal qualificador   
El tribunal qualificador estarà compost pels següents membres, tots ells amb veu i vot:  
President: un funcionari de carrera d'algun ajuntament de la Comunitat Valenciana, designat per l'Alcaldia.  
Vocals:  
- Un representant designat per l'Alcaldia, pertanyent a la direcció general de la Generalitat Valenciana competent en matèria de policia local.  
- Un representant designat per l'Alcaldia, pertanyent a la direcció general de la Generalitat Valenciana competent en matèria d'administració local.  
- El cap del cos de la policia local de la corporació convocant o, si no n'hi ha, un membre de qualsevol cos de policia local de la Comunitat Valenciana.  
- Dos comandaments de l'escala tècnica o superior dels cossos de policies locals de la Comunitat Valenciana designats per l'Alcaldia.  
- Secretari: un funcionari d'habilitació estatal d'alguna entitat local de la província de València, o funcionari en qui delegue, que actuarà, a més, com a vocal.  
La designació dels membres del tribunal, tots ells amb veu i vot, inclourà la dels respectius suplents i es farà pública junt amb la llista provisional d'admesos i exclosos, i es publicarà en el Butlletí Oficial de la Província així com en el tauler d'anuncis de l'Ajuntament. La corporació sol·licitarà dels òrgans corresponents la designació dels seus respectius representants. El tribunal podrà disposar la incorporació d'assessors especialistes per a les proves psicotècniques, mèdiques, d'aptitud física i de valencià, i en este cas, el seu nomenament es farà públic junt amb el del tribunal.  
Tots els vocals del tribunal posseiran la mateixa titulació o superior acadèmica que l'exigida per als llocs de treball oferits.  
Per a la vàlida constitució es requerirà la presència de president i secretari o, si és el cas, dels que els substituïsquen. De conformitat amb el que preveu l'article 26.1 de la Llei 30/1992, de 26 de novembre, el tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents. A més dels membres del tribunal hauran d'abstindre's de formar-hi part i d'intervindre quan concórreguen les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notificant-ho a l'autoritat convocant. Els aspirants podran recusar-los pels mateixos motius, de conformitat amb el que disposa l'article 29 de la mencionada llei.  
El tribunal que actue en estes proves tindrà la categoria segona de les recollides en l'article 30.1.b) del Reial Decret 462/2002, de 24 de maig, sobre indemnitzacions per raó del servici.  
6. Inici i desenvolupament de l'oposició  
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
El tribunal podrà requerir en qualsevol moment als aspirants que acrediten la seua identitat, i amb este fi hauran d'anar proveïts del document nacional d'identitat.  
Una vegada començades les proves no serà obligatòria la publicació dels successius anuncis de celebració de la resta d'exercicis en el Butlletí Oficial de la Província. Estos anuncis hauran de fer-se públics pel tribunal en el tauler d'anuncis de la corporació, amb 12 hores d'antelació al començament d'estes si es tracta de la sessió següent d'un mateix exercici, o de 48 hores si es tracta d'un nou exercici.  
7. Procediment de selecció  
Prèviament a la realització de les proves selectives per torn lliure s'haurà realitzat i resolt el concurs corresponent al torn de mobilitat:  
7.1. Procediment de selecció d'aspirants per torn de mobilitat.  
1) Proves prèvies. Abans de realitzar-se el concurs de mèrits els aspirants hauran de practicar les següents proves prèvies: un exercici o prova psicotècnica aptitudinal i de personalitat (annex 3) i el reconeixement mèdic preceptiu (annex 2.1). Ambdós proves seran eliminatòries i tindran una qualificació d'apte o no apte i s'ajustaran als barems vigents.  
2) Valoració: el procediment de valoració dels aspirants per torn de mobilitat constarà d'una prova i del concurs de mèrits:  
2.a) Prova. Temes locals. De caràcter obligatori i eliminatori.  
Consistirà a contestar correctament per escrit un qüestionari de 25 preguntes, amb quatre respostes alternatives, de les quals una d'elles serà certa, en un temps màxim d'una hora, sobre els temes esmentats en el grup V del temari que s'arreplega com a annex 1.2 d'estes bases. Per a la correcció d'esta prova es tindran en compte, a manera de penalització, les respostes errònies.  
La qualificació d'este exercici serà de 0 a 5 punts.  
2.b) Concurs de mèrits.  
La provisió de places per torn de mobilitat s'ajustarà al barem que s'arreplega en l'annex 2.2 de les presents bases, d'acord amb els criteris següents:  
a) La totalitat dels mèrits al·legats i qualssevol altres dades que s'aporten hauran d'estar referides a la data de terminació del termini de presentació d'instàncies.  
b) Transcorregut el termini de presentació d'instàncies, estes seran vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública, i en este cas haurà de comunicar-se tal circumstància a l'ajuntament convocant de la plaça oferida i adjudicada.  
c) En qualsevol moment del procés d'adjudicació podran sol·licitar-se formalment dels interessats els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessaris per a una correcta valoració.  
d) L'ordre de prioritat per a l'adjudicació de les places convocades es determinarà per la major puntuació total obtinguda a la vista dels mèrits al·legats. En cas d'igualtat es resoldrà en atenció a la major puntuació obtinguda en l'apartat de valoració de la formació, i si persistix s'atendrà a la data d'ingrés en els cossos de policia local de la Comunitat Valenciana, i adjudicarà el lloc al sol·licitant de major antiguitat. Si persistix l'empat s'adjudicarà per sorteig públic.  
7.2. Procediment de selecció per als aspirants per torn lliure.  
Les proves de selecció que es convoquen constaran de:  
a) Primer exercici: mesurament d'estatura. De caràcter obligatori i eliminatori.  
Els hòmens tindran una estatura mínima d'1,65 metres i les dones d'1,60 metres.  
b) Prova psicotècnica. De caràcter obligatori i eliminatori.  
Consistirà a superar els exercicis o proves psicotècniques aptitudinals i de personalitat que consten en l'annex III d'estes bases. La qualificació d'este exercici serà la d'apte o no apte.  
La qualificació d'este exercici serà d'apte o no apte.  
c) Proves d'aptitud física. De caràcter obligatori i eliminatori.  
Consistiran a superar proves d'aptitud física que posen de manifest la capacitat per a l'exercici del lloc de treball, el contingut i les marques mínimes de les quals seran les següents:  
- Escalada de corda amb presa de peus: hòmens, 4 metres; dones, 3 metres.  
- Salt de longitud amb carrera: hòmens, 4 metres; dones, 3,80 metres.  
- Salt d'altura: hòmens, 1,10 metres; dones, 1 metre.  
- Carrera de velocitat de 60 metres: hòmens, 10 segons; dones, 12 segons.  
- Carrera de resistència de 1000 metres: hòmens, 4 minuts; dones, 4 minuts 10 segons.  
- Natació, 50 metres: hòmens, 57 segons; dones, 1 minut.  
Prova de bicicleta en el nucli urbà de 3 quilòmetres: hòmens, 7 minuts; dones, 7 minuts i 30 segons.   
La qualificació d'este exercici serà d'apte o no apte, i caldrà superar com a mínim cinc de les set proves per a ser qualificat com a apte.  
L'Ajuntament d'Antella declina tota responsabilitat pels accidents o lesions que pogueren produir-se els aspirants com a conseqüència de la participació d'estos en estes proves.  
d) Qüestionari. De caràcter obligatori i eliminatori.  
Consistirà a contestar correctament per escrit un qüestionari d'un mínim de 50 preguntes i un màxim de 75 preguntes, amb quatre respostes alternatives, de les quals una d'elles serà certa, en un temps màxim d'una hora i 30 minuts, sobre els temes esmentats en els grups I a IV, ambdós inclusivament, del temari que s'arreplega com a annex 1.2 d'estes bases. Per a la correcció d'esta prova es tindran en compte, a manera de penalització i a juí del tribunal, les respostes errònies. La qualificació d'este exercici serà de 0 a 10 punts, i caldrà obtindre una puntuació de 5 punts per a superar-lo.  
e) Desenvolupament del temari. De caràcter obligatori i eliminatori.  
L'exercici consistirà a desenvolupar per escrit, durant un temps màxim d'una hora i 30 minuts i mínim d'una hora, dos temes elegits pels aspirants entre quatre que es proposaran pel tribunal relacionats amb els grups I a IV, ambdós inclusivament, del temari que s'arreplega com a annex 1.2 d'estes bases, sense que necessàriament haja de coincidir el seu enunciat amb els epígrafs concrets del programa.  
Els temes redactats per cada opositor seran llegits en sessió pública davant del tribunal, que podrà formular les preguntes o aclariments que sobre estos jutge oportuns. Es valoraran la claredat d'idees i el coneixement sobre els temes exposats.  
La qualificació d'este exercici serà de 0 a 10 punts i per a superar-lo s'haurà d'obtindre una valoració mínima de 5 punts.  
f) Temes locals. De caràcter obligatori i eliminatori. Consistirà en l'exposició per escrit d'un tema proposat pel tribunal de què componen el grup V que s'arreplega com a annex 1.2 d'estes bases en un temps màxim d'una hora i mínim de 45 minuts; s'hi valoraran els coneixements exposats, la claredat en l'exposició, neteja, redacció i ortografia, que, en tot cas, seran llegits per l'aspirant en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.  
Per a la correcció d'esta prova es tindran en compte, a manera de penalització, les respostes errònies.  
La qualificació d'este exercici serà de 0 a 5 punts.  
g) Coneixement del valencià. De caràcter obligatori i no eliminatori.  
Exercici consistent a traduir del valencià al castellà i viceversa un text proposat pel tribunal, en un temps de 45 minuts. Este exercici es qualificarà de 0 a 10 punts.  
h) Reconeixement mèdic. De caràcter obligatori i eliminatori.  
Consistirà a superar un reconeixement mèdic, d'acord amb el quadre d'exclusions mèdiques que s'expressa en l'annex 1.1 de estes bases.  
8. Relació d'aprovats  
8.1. Relació d'aspirants per torn de mobilitat.  
La puntuació final dels aspirants per torn de mobilitat s'obtindrà sumant la puntuació obtinguda en la prova i en el concurs de mèrits.  
Acabada la valoració, el tribunal publicarà la relació d'aspirants per mobilitat per ordre de puntuació, que no podrà sobrepassar el nombre de places convocades.  
En cas d'empat s'adjudicarà la plaça seguint allò que s'ha estipulat en la base 7.1.2.b) lletra d).  
8.2. Relació d'aspirants per torn lliure.  
Acabada la qualificació del procés selectiu per torn lliure, el tribunal publicarà la relació d'aprovats, per orde de puntuació, i estos no podran sobrepassar el nombre de places convocades, ampliat, si és el cas, pel nombre de vacants que s'hagueren produït fins a este moment.  
Els casos d'empat que es produïsquen es dirimiran de la manera següent:  
· En primer lloc, per la major puntuació obtinguda en la fase d'oposició.  
· En segon lloc, per la major puntuació obtinguda en els distints apartats del procediment de selecció de la base 7.2 lletres d), e) i f), pel mateix ordre en què figuren indicats.  
· Si persistix l'empat s'adjudicarà per sorteig públic.  
En l'acta de l'última sessió el tribunal formularà proposta a la corporació dels aspirants que havent superat el procés selectiu, i prèvia la presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir un curs de formació teoricopràctic de caràcter selectiu.  
Quan algun o alguns dels aspirants aprovats renunciaren a continuar el procés de selecció o siguen exclosos d'este per no tindre algun dels requisits exigits, no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'estos i el tribunal podrà proposar la inclusió en la llista d'admesos del mateix nombre que el d'exclosos per les anteriors causes que hagen superat les proves selectives i pel mateix orde de puntuació, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat en què, si és el cas, pogueren haver incorregut.  
9. Presentació de documents  
Els aspirants de torn lliure proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats en el tauler d'anuncis de la corporació, els documents acreditatius de les condicions de capacitat i requisits exigits en les presents bases de convocatòria:  
- Certificat de naixement expedit pel registre civil corresponent o fotocòpia del document nacional d'identitat, degudament compulsada.  
- Original o fotocòpia compulsada del títol de Batxiller superior o equivalent.  
- Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
- Fotocòpia compulsada dels permisos de conducció exigits com a requisit en la base segona.  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagen sigut acreditades per a obtindre el seu anterior nomenament. En tot cas hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.  
Els que dins del termini indicat, i excepte cas de força major, no presentaren la documentació, no podran ser nomenats funcionaris i s'invalidarà l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què pogueren haver incorregut per falsedat en la seua instància.  
En el cas que l'aspirant siga exclòs per no presentar la documentació, o per resultar esta falsa el tribunal podrà proposar la inclusió en la llista d'aspirants aprovats del mateix nombre que el d'exclosos per les anteriors causes, sempre que aquells hagen superat les proves selectives i respectant, en tot cas, l'ordre de prelació fixat a partir del resultat final del procés selectiu.  
10. Curs selectiu  
Els aspirants que superen la fase d'oposició, prèvia presentació dels documents acreditatius de reunir els requisits exigits en les presents bases, hauran de superar en l'Institut Valencià de Seguretat Pública un curs de caràcter selectiu de contingut teòric i pràctic.  
En cada convocatòria els aspirants que no superen el curs de selecció i formació podran incorporar-se al curs immediatament posterior. Si no superen este segon curs quedaran definitivament decaiguts en el seu dret a participar en el procés de selecció instat.  
Els que no pogueren realitzar el curs selectiu per qualsevol causa de força major, degudament justificada i apreciada per l'administració, l'efectuaran, si no persistixen tals circumstàncies, en la convocatòria immediata posterior.  
El curs selectiu de la categoria d'agent constarà de dos fases: una de formació i selecció en l'IVASP, amb una duració de 700 hores lectives; i una altra de pràctiques, una vegada superada l'anterior, en l'Ajuntament d'Antella, amb una duració de dos mesos.  
La qualificació del curs, tant del període teoricopràctic com de les pràctiques, correspondrà a l'IVASP, i la seua valoració es realitzarà amb base a criteris objectius, que tindran en compte, entre altres, els punts següents: assimilació dels coneixements impartits, responsabilitat, dedicació, actituds enfront del professorat i resta dels alumnes, i tots els aspectes de l'actuació de l'aspirant que siguen necessaris per a valorar la seua capacitat per a una adequada prestació de les funcions atribuïdes al lloc.  
Durant la realització del curs teoricopràctic els aspirants seran nomenats per l'Ajuntament d'Antella funcionaris en pràctiques d'este i percebran les retribucions íntegres del lloc al qual aspiren.  
Els aspirants que hagueren realitzat amb anterioritat el curs selectiu per a l'accés a la categoria convocada als municipis de la Comunitat Valenciana quedaran exempts de realitzar-lo, mitjançant una resolució del director general competent en matèria de policia, a proposta del director de l'IVASP, si no hagueren transcorregut més de quatre anys des de la data de realització i superació d'este i no s'haguera alterat substancialment el seu contingut.  
11. Nomenament  
11.1. Nomenament dels aspirants per mobilitat.  
a) Les persones nomenades cessaran, a tots els efectes, en els llocs de treball que ocupaven i prendran possessió en la plaça obtinguda dins dels 15 dies següents al moment del cessament en l'ajuntament de procedència, que haurà d'efectuar-se dins dels cinc dies hàbils següents a la data de la publicació de la resolució del concurs.  
b) El còmput del termini per al cessament i presa de possessió s'iniciarà quan finalitzen els permisos o llicències que, si és el cas, hagen sigut concedides als interessats. Els participants en els concursos de mobilitat estaran obligats a traslladar per escrit els dits permisos o llicències a l'Ajuntament d'Antella, que podrà acordar, mitjançant una resolució motivada, la suspensió del gaudi d'estos.  
c) L'ajuntament de procedència podrà ajornar el cessament en este del funcionari que haja obtingut plaça per mobilitat en un altre distint, mitjançant una resolució motivada, quan concórreguen necessitats del servici, i per un període de temps no superior a 20 dies hàbils, i comunicarà la dita pròrroga a l'Ajuntament d'Antella.  
d) A tots els efectes el termini entre el cessament i la presa de possessió es considerarà com a servici actiu.  
e) Les persones nomenades s'integraran plenament en l'Ajuntament d'Antella, que quedarà subrogat en els drets que tingueren reconeguts de grau i antiguitat. El personal nomenat se sotmetrà al règim estatutari d'aplicació de l'Ajuntament d'Antella, en què queden en situació de servici actiu.  
f) Els funcionaris que ocupen llocs oferits per mobilitat cessaran, a tots els efectes, com a funcionaris en l'ajuntament de procedència.  
11.2 Nomenament dels aspirants per torn lliure.  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de l'Ajuntament d'Antella la relació dels aspirants que l'hagen superat, amb indicació de la qualificació obtinguda a l'efecte del seu nomenament com a funcionari de carrera. Igualment comunicarà la relació dels aspirants que no hagen superat el curs teóricopráctic. Els nomenaments hauran d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.  
Efectuada l'anterior comunicació per l'Institut Valencià de Seguretat Pública i no formalitzat el nomenament en el termini assenyalat en el paràgraf anterior, l'Ajuntament d'Antella abonarà a l'aspirant la totalitat de les retribucions corresponents al lloc de treball a què aspira.  
Els aspirants que no superen el curs teoricopràctic de selecció i formació podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al següent curs. Si no superen este segon curs quedaran definitivament decaiguts en el seu dret a participar en el procés de selecció instat.  
12. Incidències i legislació aplicable  
El tribunal queda autoritzat per a resoldre els dubtes que es presenten, interpretar i complementar les bases d'esta convocatòria i prendre els acords necessaris per al bon orde del procés selectiu. Actuarà com un òrgan col·legiat i es votaran entre els seus membres les distintes propostes que es presenten per cada membre sobre qualsevol qüestió que se suscite. Si no existix unanimitat, l'ordre de votació serà l'invers al del nomenament, començarà pel secretari i acabarà pel president.  
En el no previst per les presents bases, s'aplicarà l'Estatut Bàsic de l'Empleat Públic, la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana (DOGV núm. 3988, de 27 d'abril de 2001), ordres d'1 de juny de 2001 (DOGV núm. 4049, de 24 de juliol de 2001), 5 de desembre de 1994, 22 de desembre de 1997 i 20 de gener de 1998; Ordre de 23 de novembre de 2005, de la Conselleria de Justícia, Interior i Administracions Públiques, per la que s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic; Llei 7/1985, de 2 d'abril, de Bases de Règim Local; Reial Decret Legislatiu 781/1986, de 18 d'abril; Reial Decret 896/1991, de 7 de juny; i Reial Decret 2617/1985, de 9 de desembre.  
13. Recursos  
Contra les presents bases i tots els actes administratius definitius que es deriven d'estes podran els interessats interposar els oportuns recursos en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en la Llei 29/1998, de 13 de juliol, Reguladora de la Jurisdicció Contenciosa Administrativa.  
14. Publicació  
Estes bases es publicaran en el Butlletí Oficial de la Província de València i en el Diari Oficial de la Comunitat Valenciana i el seu extracte en el Boletín Oficial del Estado; es comunicarà el seu text íntegre a l'Institut Valencià de Seguretat Pública de la Generalitat Valenciana en els termes establits en la legislació de règim local i de coordinació de les policies locals de la Comunitat Valenciana.  
ANNEX 1  
Torn lliure  
Annex 1.1. Reconeixement mèdic  
Quadre d'exclusions mèdiques.  
El contingut de la prova de reconeixement mèdic consistirà en la comprovació del quadre d'exclusions establit en l'annex II de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i de reconeixement mèdic.  
1. Obesitat o primesa superior al 25% del pes ideal, calculat segons la fórmula PI = 0,75 (talla en cm-150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.  
2. Ull i visió:  
2.1. Agudesa visual sense correcció inferior als dos terços de la visió normal en ambdós ulls.  
2.2. Despreniment de retina.  
2.3. Estrabisme.  
2.4. Hemianòpsies.  
2.5. Discromatòpsies.  
2.6. Qualsevol altre procés patològic que, segons el parer dels assessors mèdics, dificulte de manera important l'agudesa visual.  
3. Oïda i audició.  
3.1. Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.  
4. Aparell locomotor. Alteracions de l'aparell locomotor que limiten o dificulten el desenvolupament del seu treball, o que puguen agreujar-se, segons el parer dels assessors mèdics, amb l'exercici del lloc de treball (patologia òssia d'extremitats, retraccions o limitacions funcionals de causa muscular o articular, defecte de columna vertebral i altres processos ossis, musculars i articulars).  
5. Aparell digestiu. Qualsevol procés digestiu que, segons el parer dels assessors mèdics, dificulte l'exercici del lloc de treball.  
6. Aparell cardiovascular. Hipertensió arterial de qualsevol causa, no havent de sobrepassar les xifres en repòs els 150 mmHg en pressió sistòlica i els 85 mmHg en pressió diastòlica; varius o insuficiència venosa perifèrica, així com qualsevol altra patologia o lesió vascular que, al juí dels assessors mèdics, puga limitar l'exercici del lloc de treball. Segons el parer dels assessors mèdics es podrà repetir la prova quan concórreguen circumstàncies que així ho aconsellen.  
7. Aparell respiratori. L'asma bronquial, la broncopatia obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori que dificulten el desenvolupament del seu treball.  
8. Sistema nerviós. Epilèpsia, depressió, psicosi, tremolor de qualsevol causa, alcoholisme, toxicomania i altres processos patològics que dificulten el desenvolupament de la seua funció.  
9. Pell i fàneres. Cicatrius que produïsquen limitació funcional i altres processos que dificulten o limiten el desenvolupament de la seua funció.  
10. Altres processos patològics. Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a juí dels assessors mèdics, limite o incapacite per al desenvolupament del seu treball.  
Annex 1.2  
Temari  
El temari, d'acord amb el que establix l'annex de l'Ordre d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, d'aplicació als processos de selecció per torn lliure, escala bàsica, categoria d'agent i auxiliar de policia, és el següent:  
Grup I. Dret constitucional i administratiu  
1. La Constitució espanyola de 1978. Estructura, contingut i principis bàsics. Reforma de la Constitució.  
2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. La ratificació.  
3. Les Corts Generals: les cambres. Composició, atribucions i funcionament. La funció legislativa. El poder executiu: el govern. relacions entre el govern i les Corts Generals. El poder judicial. Estructura, organització i funcionament dels tribunals en el sistema espanyol.  
4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques.  
5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.  
6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern Valencià o Consell. Les competències. Administració de justícia.  
7. L'administració pública. La hisenda pública i l'administració tributària. El ciutadà i l'administració.  
8. El dret administratiu. Fonts. Normes no parlamentàries amb rang de llei. El Reglament.   
9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.  
10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.   
Grup II. Règim local i policia  
11. El municipi: òrgans unipersonals de govern. L'alcalde. Els tinents d'alcalde. Els regidors.   
12. Òrgans col·legiats de govern. El Ple de l'Ajuntament. La Junta de Govern Local. Òrgans consultius i participatius: les comissions informatives. Les juntes de districte.  
13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures dels policies locals. Adquisició i pèrdua de la condició de funcionari.  
14. Responsabilitat dels funcionaris. Reglament de règim disciplinari. Incoació i tramitació d'expedients.  
15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.  
16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos de policia governativa i judicial.  
17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.  
18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de la policia local.  
19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.  
20. L'Institut Valencià de Seguretat Pública. Regulació legal. Fins i funcions. La formació dels policies locals de la Comunitat Valenciana. El Registre de Policies Locals. Sistema retributiu dels policies locals de la Comunitat Valenciana. Premis i distincions.  
Grup III. Dret penal, policia administrativa i psicosociologia  
21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.   
22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.  
23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.  
24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.  
25. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.  
26. Llei Orgànica Reguladora de Procediment d'Habeas Corpus. De la denúncia i la querella. De l'exercici del dret a la defensa. L'assistència d'advocat. El tracte de presos i detinguts. L'entrada i escorcoll en lloc tancat.  
27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.  
28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.  
29. Els grups socials. Formació dels grups socials. Les masses i la seua tipologia. El procés de socialització.  
30. La delinqüència. Models explicatius i factors. Els comportaments col·lectius. Comportament en desastres, efectes i conseqüències dels desastres. Reacció davant de situació de desastres.   
Grup IV. Policia de tràfic i circulació  
31. El tràfic i la seguretat viària: concepte i objectius. L'home com a element de seguretat viària. Els conductors. Els vianants. El vehicle. Les vies.  
32. La normativa sobre trànsit i circulació de vehicles de motor i seguretat viària: la llei de bases i el seu text articulat. Tipificació de les principals infraccions. Infraccions de tràfic que constituïsquen delicte. El Codi de Circulació i els seus preceptes encara vigents.  
33. El Reglament General de Circulació. Estructura. Principals normes de circulació.  
34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.  
35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
36. Reglament del procediment sancionador en matèria de tràfic. Fases del procediment i contingut. Mesures cautelars: immobilització de vehicles. Retirada de vehicles de la via.   
37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.   
38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.  
39. Els accidents de tràfic: concepte i consideracions prèvies. Les seues causes, classes i fases. Actuacions de la policia local en accidents de tràfic: d'urgència i tecnicoadministratives.  
40. Òrgans competents en matèria de trànsit i seguretat vial. El Consell Superior de Tràfic. Especial consideració de les competències municipals.  
Grup V. Coneixement del medi sociolocal d'Antella  
41. Història local d'Antella, guia de carrers i terme municipal.  
42. Cultura local i institucions relacionades amb la corporació.  
ANNEX 2  
Torn de mobilitat  
Annex 2.1.  
Reconeixement mèdic: quadro d'exclusions mèdiques.  
D'acord amb el que establix l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció de policies locals de la Comunitat Valenciana en les proves físiques, psicotècniques i de reconeixement mèdic.  
L'annex 2.B, quadro d'exclusions mèdiques d'aplicació als torns de promoció interna i mobilitat per a totes les escales i categories, és el següent:  
1. Obesitat o primesa manifesta que dificulte o incapacite per a l'exercici del lloc de treball.  
2. Ull i visió.  
2.1. Agudesa visual amb correcció o sense inferior als dos terços de la visió normal en ambdós ulls.  
2.2. Hemianòpsia completa i absoluta.  
3. Oïda i audició.  
Agudesa auditiva biaural amb correcció o sense que supose pèrdua entre 1000 i 4.000 hertzs a 45 decibels.  
4. Aparell locomotor. Qualsevol patologia òssia d'extremitats que produïsca retraccions o limitacions funcionals de causa muscular o articular.  
5. Aparell digestiu. Qualsevol procés digestiu que, segons el parer dels assessors mèdics, dificulte de forma important l'exercici del lloc de treball.  
6. Aparell cardiovascular. Hipertensió arterial mal controlada, no havent de sobrepassar les xifres en repòs els 170 mmHg en pressió sistólica i els 95 mmHg en pressió diastòlica; segons el parer dels assessors mèdics es podrà repetir la prova quan concórreguen circumstàncies que així ho aconsellen. Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de miocardi.  
7. Aparell respiratori. La broncopatia crònica obstructiva. El pneumotòrax espontani (en més d'una ocasió).  
8. Sistema nerviós. Epilèpsia, alcoholisme i toxicomania.  
9. Pell i fàneres. Cicatrius que produïsquen limitacions funcionals.  
10. Altres processos patològics. Malalties immunològiques sistèmiques.  
Intoxicacions cròniques. Hemopaties greus.  
11. I qualsevol procés patològic que, segons el parer dels assessors mèdics, limite o incapacite l'aspirant per al lloc de treball a què opta.  
Annex 2.2.  
Baremació de mèrits per torn de mobilitat.  
D'acord amb el que establix l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, pel torn de mobilitat.  
En el seu annex el barem per a la valoració dels mèrits en els concursos per a la provisió de places dels cossos de policia local oferides per torn de mobilitat és el següent:  
1. Titulació acadèmica. Fins a un màxim de 15 punts.  
Es valoraran les titulacions acadèmiques acreditades pels concursants que siguen iguals o superiors a les que se'ls va exigir per a accedir a l'escala i categoria a què pertanguen, d'acord amb l'escala següent:  
a) Grup A:  
Doctor: 10 punts.  
Llicenciat o equivalent: 8 punts.  
b) Grup B:  
Diplomat universitari o equivalent: 7 punts.  
c) Diplomat en criminologia: 7 punts.  
No es valoraran com a mèrit aquelles titulacions que figuraren com a requisit per a la provisió del lloc de treball ni aquelles que foren imprescindibles per a la consecució d'altres de nivell superior.  
En la puntuació d'accés a la universitat només es computarà una d'elles.  
2. Grau personal. S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la manera següent:  
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.  
3. Antiguitat. Fins a un màxim de 20 punts:  
- Per cada any complet d'antiguitat en la mateixa escala i categoria de la policia local o superior: 1,50 punts.  
- Per cada any complet d'antiguitat en les categories inferiors de la policia local: 1,25 punts.  
- Per cada any complet d'antiguitat prestat en altres forces i cossos de seguretat: 0,50 punts per any complet fins a un màxim de 10 punts.  
- Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.  
4. Altres mèrits. Fins a un màxim de 15 punts.  
Coneixement del valencià acreditat amb certificat oficial de la Junta Qualificadora de Coneixements de Valencià:  
- Certificat de coneixements orals: 0,75 punts.  
- Certificat de grau elemental: 1,25 punts.  
- Certificat de grau mitjà: 2,50 punts.  
- Certificat de grau superior: 3 punts.  
Coneixement d'un o més idiomes acreditats documentalment, per mitjà de certificació expedida per facultat o escola oficial reconeguda: 3 punts per cada u. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.  
5. Cursos organitzats per l'IVASP o organismes anàlegs. Fins a un màxim de 30 punts.  
La realització de cursos organitzats per l'IVASP o homologats per este s'ajustarà al barem següent:  
Núm. de Diploma de Certificat   
d'hores assistència aprofitament  
   
De 20 a 50 0'5 1  
De 51 a 100 1 2  
De 101 a 150 2 3  
De 151 a 200 3 4  
De 201 a 250 4 5  
De més de 250 5 7  
Quan es tracte de cursos de duració inferior a la mínima avantdita la puntuació d'estos es determinarà per la suma del còmput d'hores i/o assistència d'estos. En el cas d'haver impartit hores com a professor en els cursos es puntuaran amb el barem corresponent al certificat d'aprofitament, i sense superar per este concepte el màxim de 10 punts.  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes, ambdós expressament reconegudes per l'IVASP, se valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No seran puntuables si ja es van tindre en compte a l'efecte de titulació acadèmica per a promoció interna.  
6. Premis, distincions i condecoracions. Fins a un màxim de 10 punts.  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.  
Per estar en possessió de la Placa Individual al Mèrit Policial de la Generalitat Valenciana, 3 punts.  
Per estar en possessió de la Medalla al Mèrit Policial de la Generalitat Valenciana, 2 punts.  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'elles.  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'elles.  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada una d'elles. Si la condecoració és concedida a títol col·lectiu la puntuació serà de 0,25 punts per a cada una d'elles.  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada un d'ells.  
7. Altres mèrits específics. Fins a un màxim de 4 punts.  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.  
La intervenció com a ponent en conferències i seminaris relacionats amb l'activitat policial i reconeguts per l'IVASP es valoraran fins a un màxim de 0,50 punts.  
Les publicacions relacionades amb l'activitat policial es valoraran fins a un màxim de 0,75 punts per cada una d'elles.  
ANNEX 3  
Proves psicotècniques.  
D'acord amb el que establix l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció de policies locals de la Comunitat Valenciana en les proves físiques, psicotècniques i de reconeixement mèdic.  
L'annex III, barems, per al reconeixement psicotècnic que es realitze en els processos selectius per a la provisió de llocs de treball per a totes les escales i categories de les policies locals de la Comunitat Valenciana és el següent:  
A. Descripció dels factors a mesurar en el procés de selecció.  
I. Aptituds mentals.  
a) Intel·ligència general. Capacitat per a comprendre situacions i esdeveniments, les relacions que existixen entre ells, poder captar les estructures de les dites relacions i tindre un mètode sistemàtic de raonament.  
b) Raonament verbal. Constituïx una mesura de l'aptitud per a comprendre conceptes, expressats a través de la paraula. Valorar especialment la capacitat per a abstraure, generalitzar i pensar de manera constructiva. Constituïx un valuós índex del nivell ocupacional a què un subjecte pot aspirar, ja que en moltes tasques hi ha una relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.  
c) Raonament abstracte. Consistix en l'habilitat mental amb formes no verbals. Ja que l'habilitat per a raonar amb paraules no és idèntica a l'habilitat per a raonar amb figures, les mesures de raonament abstracte no substituïxen adequadament el raonament verbal, però poden servir com a element de confrontació.  
d) Rapidesa i precisió perceptiva. Suposa l'habilitat de realitzar una anàlisi ràpida de situacions complexes. Les mesures d'este factor mesuren la rapidesa de resposta en tasques de tipus perceptiu.  
e) Capacitat d'atenció i resistència a la fatiga mental. Les proves que avaluen este factor exigixen una gran concentració i resistència a la monotonia. En conseqüència, amb escales d'avaluació d'este factor es pot apreciar l'aptitud o capacitat per a concentrar-se en tasques la principal característica de les quals és la rapidesa perceptiva, junt amb l'atenció continuada.  
f) Memòria visual. Capacitat per a recordar situacions, esdeveniments, objectes, etc. a través del sentit de la vista.  
II. Personalitat.  
a) Estabilitat emocional. Persona amb molt de control de les seues emocions i de la seua conducta en general. Emocionalment estable, serena i difícil d'alterar davant de les demandes de l'entorn i les seues emocions. Acurada i oberta a les relacions socials. Evidència el que comunament es coneix com a respecte a si mateix i té en compte la reputació social.  
b) Sentit de disciplina i de l'autoritat. Persona que es conforma a les normes i demandes dels seus superiors. Pot ser sòbria i digna de confiança, així com dominada pel sentit del deure; perseverant, responsable i organitzada.  
c) Seguretat en si mateix. Persona segura de si mateixa en el que fa i com ho fa, que confia en les seues possibilitats i recursos. Manifesta capacitat pràctica i realista. La confiança en si mateix i la capacitat per a interactuar en diferents situacions és madura i poc ansiosa.  
d) Capacitat empàtica i de maneig de la relació interpersonal. Desenvolupament de conductes cooperatives. Persona socialment desimbolta, no inhibida, amb bona capacitat per a aconseguir i mantindre contactes personals, així com de posar-se en el lloc dels altres. Manifesta capacitat d'integració en el grup, d'ajuda als altres i es mostra amable i cooperativa amb els companys. Persona adaptable, animosa, interessada pels altres. Bona col·laboradora amb el treball del grup.  
e) Neutralitat efectiva en l'exercici professional. Honestedat i integritat. Persona responsable, organitzada i disciplinada; les seues metes es troben dins de la normativa social. Fa el que és socialment correcte, seguint estrictament les normes, fent el que és acceptat i idoni. S'esforça per millorar i donar un treball de qualitat.  
f) Tolerància. Persona comprensiva amb els modes de pensar i actuar aliens i disposada a adaptar-se a les situacions. Manifesta interessos amplis cap a altres modes i formes culturals.  
- Sentit de la iniciativa. Il·lusió i entusiasme. Capacitat d'automotivació.  
Persona no inhibida, disposada a intentar noves coses, que pot suportar sense fatiga les vicissituds del tracte amb la gent i les situacions emocionals aclaparadores. La seua decisió de canviar de situació professional es basa principalment en la satisfacció de les seues necessitats superiors com a persona, buscant el desenvolupament màxim de les seues capacitats integrat en l'organització a què pertany o busca pertànyer. Manifesta capacitat de sentir-se satisfet pel que fa a la seua ocupació, es preocupa per la seua activitat i s'entrega a ella.  
- Lideratge. Maneig de grups. Persona que disposa de qualitats personals basades en la confiança en si mateix i en una dinàmica de relació amb els membres del seu grup, que fa que es motiven i actuen per a aconseguir els objectius de l'organització, i es constituïx en guia i conductor d'estos. Manifesta, a més, una disposició positiva a treballar amb grups de persones, des d'una posició de poder, harmonitzant motivacions i conductes dels seus components, per al millor resultat possible per als fins de l'organització, així com la major satisfacció dels implicats. Comporta conéixer i controlar els processos, rols i relacions que constituïxen la dinàmica grupal.  
- Presa de decisions. Persona que disposa d'estratègies de decisió per a identificar la situació a canviar i desenvolupar, les etapes per a elaborar i seleccionar les alternatives més adequades en funció del context actual i dels efectes futurs.   
- Resolució de conflictes. Persona amb actitud positiva cap a l'afrontament de conflictes, humans i d'organització, amb un enfocament pràctic i amb expectatives d'èxit. L'aspirant assumix el conflicte, no com un problema ple d'angoixa i tensió, sinó, més bé, com un repte a abordar i superar.   
A més de considerar-se el perfil proporcionat per les puntuacions obtingudes en estos factors s'avaluaran especialment aquells factors que indiquen la possible aparició de patologies com ara depressió, trastorns paranoides o qualsevol altre tipus d'alteració psicològica que impossibilite un funcionament professional adequat.  
B. Normes i requisits generals.  
Qualificació global. La qualificació dels exercicis psicotècnics serà d'apte o no apte. Al considerar-se diferents puntuacions en els barems aptitudinals i existir una diferent ponderació dels factors de personalitat per a cada escala i categoria, l'obtenció de la qualificació d'apte en una selecció destinada a cobrir un lloc concret de l'escala no serà homologable per a cap altre lloc.  
Factors aptitudinals.  
Dels factors aptitudinals han de superar-se quatre dels cinc/sis proposats, entre els que ha d'estar, necessàriament, el d'intel·ligència general.  
Factors actitudinals.  
En relació amb la personalitat, una vegada superades les puntuacions mínimes en les escales de control de les respostes (sinceritat, desitjabilitat social o qualsevol altra anàloga), haurà de realitzar-se una anàlisi global de l'estructura de personalitat. Es procedirà a esta anàlisi per mitjà de:  
- Passar tests psicotècnics que avaluen els factors de personalitat mencionats prèviament (anteriorment).  
- La realització d'una entrevista personal a cada un dels aspirants que haja superat les proves aptitudinals, puntuat correctament en les escales de control de resposta en els tests psicològics i presente un perfil de personalitat d'acord amb el requerit.  
Es consideraran no aptes aquells candidats que:  
- No superen criteris mínims en les escales de sinceritat, desitjabilitat social o qualsevol altra anàloga que valide les respostes dels subjectes.  
- No oferisquen el perfil idoni segons els barems exigits. Que presenten puntuacions que indiquen alteracions psicològiques que impossibiliten o dificulten un funcionament professional adequat.  
Es contrastaran els resultats obtinguts per mitjà d'una entrevista.  
C. Barems específics per a agent.  
Aptituds (Població de comparació - barems: població general).  
Intel·ligència general: 40.  
Raonament verbal: 40.  
Raonament abstracte: 40.  
Rapidesa i precisió perceptiva: 45.  
Capacitat d'atenció i resistència a la fatiga mental: 45.  
Memòria visual: 45.  
Personalitat. Tots els factors de personalitat indicats com comunament i especialment:  
· Estabilitat emocional.  
· Sentit de la disciplina i de l'autoritat.  
· Tolerància.  
2. Agent mobilitat.  
Aptituds (població de comparació - barems: població general).  
· Intel·ligència general: 40.  
· Raonament verbal: 40.  
· Raonament abstracte: 40.  
· Rapidesa i precisió perceptiva: 45.  
· Capacitat d'atenció i resistència a la fatiga mental: 45.  
· Memòria visual: 45.  
Personalitat. Tots els factors de personalitat indicats com a comuns i especialment:  
· Estabilitat emocional.  
· Sentit de la disciplina i de l'autoritat.  
· Tolerància.  
Antella, 21 de setembre de 2009.- L'alcaldessa: Mª Isabel Giménez Candel.